30 Decembrie 2019

Comunicat de presă

**3,15% - rata şomajului înregistrat în evidenţele AJOFM Caraş-Severin în luna noiembrie 2019**

La sfârşitul lunii noiembrie 2019, rata şomajului înregistrat la nivelul judeţului Caraş-Severin a fost de 3,15%, mai mică cu 0,02 pp decât cea din luna anterioară şi cu 0,07 pp mai mică decât cea din luna noiembrie 2018.

Numărul total de şomeri la finele lunii noiembrie, de 3.369 persoane, a scăzut cu 20 persoane faţă de cel de la finele lunii anterioare.

Din totalul şomerilor înregistraţi, 1.033 au fost şomeri indemnizaţi şi 2336 şomeri neindemnizaţi. Numărul şomerilor indemnizaţi a crescut cu 6 persoane, iar numărul şomerilor neindemnizaţi a scăzut cu 26 persoane faţă de luna precedentă.

În funcție de mediul de rezidență, numărul şomerilor la finele lunii noiembrie se prezintă astfel: 1.431 şomeri provin din mediul urban şi 1.938 şomeri provin din mediul rural.

Cei mai mulţi şomeri aveau între 40 –49 de ani (881), urmaţi de cei din grupa de vârstă peste 55 de ani (669), la polul opus aflându-se persoanele între 25 –29 de ani (164).

Structura șomajului pe grupe de vârste la finele lunii noiembrie 2019 se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
|  Total | 3.369 |
| < 25 ani | 497 |
|  între 25-29 | 164 |
| între 30-39 | 520 |
| între 40-49 | 881 |
| între 50-55 | 638 |
| peste 55 ani | 669 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Caraş-Severin (28,19%). Şomerii cu nivel de instruire gimnazial reprezintă 10,98% din totalul şomerilor înregistraţi, iar cei cu studii universitare 6,35%.

Mai multe informaţii privind situaţia statistică a şomajului la sfârșitul lunii noiembrie 2019 pot fi vizualizate accesând www.anofm.ro, la secțiunea alocată AJOFM Caraş-Severin - Programe, strategii, statistici.

Agenția Județeană pentru Ocuparea Forței de Muncă Caraş-Severin